**ΑΝΑΚΟΙΝΩΣΗ - ΕΓΓΡΑΦΕΣ ΠΡΩΤΟΕΤΩΝ ΦΟΙΤΗΤΩΝ 2020-2021**

Για την προεγγραφή των Πρωτοετών Φοιτητών στο Τμήμα Αγωγής και Φροντίδας στην Πρώιμη Παιδική Ηλικία απαιτούνται τα ακόλουθα δικαιολογητικά:

* Εκτυπωμένη αίτηση εγγραφής από την ηλεκτρονική εφαρμογή του Υπουργείου Παιδείας και Θρησκευμάτων και υπογεγραμμένη.
* Μία (1) πρόσφατη φωτογραφία τύπου αστυνομικής ταυτότητας,
* Φωτοτυπία της αστυνομικής ταυτότητας ή του διαβατηρίου (ανάλογα με τα στοιχεία που έχετε καταχωρήσει στην αίτησή σας),
* Πιστοποιητικό γέννησης **(μόνον για άρρενες για την έκδοση πιστοποιητικού στρατολογικής χρήσης**)

Τα παραπάνω δικαιολογητικά θα κατατεθούν με τους κωδικούς που λάβατε με μήνυμα στο κινητό σας **ηλεκτρονικά**, **κάνοντας υποβολή** στην πλατφόρμα [https://preregister.uniwa.gr](https://preregister.uniwa.gr/), η οποία είναι σε λειτουργία από τις 08/10/2020 έως και τις 16/10/2020.

Σε περίπτωση που δεν μπορείτε να τα καταθέσετε ηλεκτρονικά, μπορείτε να τα αποστείλετε ταχυδρομικά και συστημένα. Στην περίπτωση που επιθυμείτε, μπορείτε να τα αποστείλετε και με τους δύο παραπάνω τρόπους.

ΣΕ ΚΑΜΙΑ ΠΕΡΙΠΤΩΣΗ ΔΕΝ ΘΑ ΠΡΕΠΕΙ ΝΑ ΤΑ ΦΕΡΕΤΕ ΣΤΗΝ ΓΡΑΜΜΑΤΕΙΑ

Μετά τη λήξη της 16/10/2020 θα ολοκληρωθεί η εγγραφή σας.

Κατόπιν όσοι επιθυμείτε **Βεβαίωση Φοίτησης** μπορείτε να αιτηθείτε μέσα από την εφαρμογή του Φοιτητολογίου και μόνο με τη χρήση των Ακαδημαϊκών σας Κωδικών.

Αναλυτικές οδηγίες, κατευθύνσεις και ερωτήσεις υπάρχουν στην κεντρική Ιστοσελίδα του Πανεπιστημίου Δυτικής Αττικής – Ηλεκτρονικές Υπηρεσίες, για τα Ακαδημαϊκά σας email και όλες τις δυνατότητες που σας παρέχονται από τη στιγμή που αποκτήσετε Ακαδημαϊκό Κωδικό στο Πανεπιστήμιο Δυτικής Αττικής.

**Η δήλωση των μαθημάτων στο Αο εξάμηνο (1Ο) θα γίνει από τη Γραμματεία του Τμήματος και μόνο για αυτό το Α’ (1ο) εξάμηνο. Η δήλωση σας θα περιλαμβάνει ΜΟΝΟ τα μαθήματα του Α΄ (1ου) Εξαμήνου Θεωρίες και Εργαστηριακά Μαθήματα.**  Από το Β (2ο)Εξάμηνο και μετά είναι υποχρέωση του/ης φοιτητή/τριας να εισέλθει στο Φοιτητολόγιο όταν αναρτηθούν οι ημερομηνίες των δηλώσεων (συνήθως μετά το πέρας της εξεταστικής του Χειμερινού Εξαμήνου) και να δηλώσει τα μαθήματα που επιθυμεί να παρακολουθήσει και να εξεταστεί ή που οφείλει.

**ΠΡΟΣΟΧΗ: Σε περίπτωση που ένα μάθημα δεν έχει δηλωθεί από τον Φοιτητή (για εσάς ισχύει από το 2Ο (Β) Εξάμηνο και μετά), δεν θα μπορεί να βαθμολογηθεί από τον Καθηγητή και δεν θα μπορεί να εξεταστεί σε καμία εξεταστική.**

Στην Κεντρική Ιστοσελίδα του Πανεπιστημίου θα βρείτε όλες τις πληροφορίες που αφορούν τους Φοιτητές και ειδικές Οδηγίες για τους Πρωτοετείς. ( Ακαδημαϊκή ταυτότητα, Παροχές σε φοιτητές, Σίτιση, Στέγαση κλπ)

[**https://www.uniwa.gr/foitites/**](https://www.uniwa.gr/foitites/)

Στην Ιστοσελίδα του Τμήματος εκτός από Πληροφορίες για το Τμήμα, το Πρόγραμμα Σπουδών, τους Καθηγητές, το Μεταπτυχιακό Πρόγραμμα κ.α. θα παρακολουθείτε ανελλιπώς όλες τις Ανακοινώσεις που αναρτούνται από τη Γραμματεία, από τους Καθηγητές σας και για Συνέδρια – Εκδηλώσεις του Τμήματος.

[**https://ecec.uniwa.gr/**](https://ecec.uniwa.gr/)

Η ενημέρωση παρακαλούμε να γίνεται μέσω των παραπάνω συνδέσμων και όχι με τηλεφωνική επικοινωνία ή αποστολή email, καθώς όλες οι Ανακοινώσεις αναρτώνται στην Ιστοσελίδα του Τμήματος έγκαιρα.

Επιπλέον στο e-class θα συνδεθείτε με τα μαθήματα του Α’ (1ου)εξαμήνου όταν ο Υπεύθυνος Καθηγητής τα ενεργοποιήσει. Θα εγγραφείτε και η επικοινωνία στην εκπαιδευτική διαδικασία θα παρακολουθείται από εκεί (Ανακοινώσεις, Ύλη, Ακυρώση Μαθήματος κλπ).

**Η εγγραφή στο e-class σε καμία περίπτωση δεν αποτελεί Δήλωση Μαθημάτων και Ανανέωση Εγγραφής**. (ΠΡΟΣΟΧΗ: Αυτό ισχύει για όλα τα εξάμηνα που θα φοιτάτε στο Πανεπιστήμιό μας).

Τα EMAIL όλων των καθηγητών καθώς και της Γραμματείας του Τμήματος, είναι αναρτημένα και στην Ιστοσελίδα του Τμήματος. Η Γραμματεία εξυπηρετεί τους φοιτητές/τριες Δευτέρα-Τετάρτη-Παρασκευή 11-1 τηλεφωνικά ή με ραντεβού για την περίοδο που ισχύουν τα μέτρα και όχι με φυσική παρουσία.

**Η ηλεκτρονική επικοινωνία με τη Γραμματεία του Τμήματος θα γίνεται αποκλειστικά μέσω της Διεύθυνσης του Ακαδημαϊκού σας Ηλεκτρονικού Ταχυδρομείου (e-mail). Δεν θα δίνονται απαντήσεις σε προσωπική διεύθυνση Ηλεκτρονικού Ταχυδρομείου για την προστασία των προσωπικών δεδομένων. Θα πρέπει να ελέγχετε καθημερινά τα Ακαδημαϊκά σας email, δεδομένου ότι εκεί θα λαμβάνετε μηνύματα που θα αφορούν την ενημέρωσή σας καθ’ όλη τη διάρκεια της φοίτησής σας.**

Το Διοικητικό Προσωπικό και Εκπαιδευτικό Προσωπικό του Τμήματος καταβάλλει κάθε δυνατή προσπάθεια για την ομαλή λειτουργία των Ακαδημαϊκών δραστηριοτήτων. Ωστόσο, αυτό θα καταστεί εφικτό και με τη δική σας καλόπιστη συνεργασία.

Σας ευχόμαστε μία καλή και δημιουργική Ακαδημαϊκή Χρονιά γεμάτη υγεία, γνώση και νέες εμπειρίες!!!

Από τη Γραμματεία του Τμήματος